Ο καθένας έχει μια δική του ιστορία για την Καστανιά | Προσκοπικό Κέντρο Καστανιάς\nΟ καθένας έχει μια δική του ιστορία για την Καστανιά\nΗ ιστορία στο Π.Κ. Καστανιάς δημιουργήθηκε και συνεχίζει να γράφεται από τους κατασκηνωτές της. Όλοι σίγουρα έχουν να εξιστορήσουν ένα περιστατικό ευχάριστο ή και μερικές φορές δυσάρεστο. Όλα αυτά τα περιστατικά κατά την διάρκεια της παραμονής μας στην Καστανιά είναι βαθιά ριζωμένα μέσα μας με την μορφή της ανάμνησης. Όλες αυτές οι αναμνήσεις δημιουργούν την Ιστορία του Π.Κ. Καστανιάς.\nΕάν έχεις και εσύ κάποια ανάμνηση μπορείς να την αναρτήσεις στην ιστοσελίδα του Κέντρου δημιουργώντας το δικό σου άρθρο το οποίο θα είναι αναρτημένο στην επίσημη ιστοσελίδα του κέντρου. Το μόνο που θα χρειαστεί είναι να μας πεις την ιστορία σου. Εάν υπάρχει και κάποιο φωτογραφικό υλικό θα μπορούσε να γίνει ακόμη πιο όμορφη η ανάρτηση\nΟι αναρτήσεις δεν θα εμφανίζονται αυτόματα παρά μόνο μετά από την έγκριση του αρχηγού για να αποφύγουμε περιπτώσεις κακής χρήσης της υπηρεσίας.\n[gravityform id=7 name=Ιστορίες& Αναμνήσεις στην Καστανιά]


Κορωνοϊός: Σοκ με 2107 κρούσματα! – totalbasket.gr\nΚορωνοϊός: Σοκ με 2107 κρούσματα!\nΔημοσιεύθηκε στις Πέμπτη, 8 Ιουλίου 2021, 17:15\nΤα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 2.107 .\nΟ αριθμός των θανάτων ανήλθε στους 10 .\nΟ αριθμός των διασωληνωμένων έφτασε τους 153.\n(SARS-CoV-2) και που δηλώνουν συστηματικά το σύνολο των δειγμάτων που ελέγχουν, έχουν συνολικά ελεγχθεί 5.503.635 κλινικά δείγματα ενώ\nαπό Μονάδες Υγείας και Κλιμάκια του ΕΟΔΥ που διενεργούν ελέγχους Rapid Ag έχουν ελεγχθεί 5.501.704 δείγματα. O μέσος όρος του επταημέρου\nείναι 47.333 δειγματοληπτικοί έλεγχοι.\nMαζικές Δειγματοληψίες ΕΟΔΥ: Στις 07 Ιουλίου 2021, πραγματοποιήθηκαν 130 δράσεις δειγματοληπτικών ελέγχων από τις Κινητές Ομάδες Υγείας\n(ΚΟΜΥ) του ΕΟΔΥ, στις οποίες διενεργήθηκαν 18.153 έλεγχοι Rapid Ag και ανευρέθηκαν 397 θετικά (2,19%).\nΝέο κρούσμα στην Μακάμπι – Θα ζητήσει αναβολή για την αναμέτρηση κόντρα στον Παναθηναϊκό! (pic)\nNBA: Στο πρωτόκολλο κορωνοϊού ο προπονητής των Πίστονς\nΜακάμπι: Στον «αέρα» ο αγώνας με τον Παναθηναϊκό\nΚοντά σε συμφωνία με Ουλάνοβας η Μονακό, ενδιαφέρον και για τον Έντι! (pic)\nΠρομηθέας: Επίσημα προπονητής ο Λουίς Κασιμίρο


m. papagrigorakis - Ευκλείδης\nΤο όνομα του Ευκλείδη είναι συνώνυμο με την γεωμετρία. Τα«στοιχεία» είναι ένα από τα πιο σημαντικά έργα στην ιστορία των μαθηματικών. Έχουν χρησιμοποιηθεί σαν βάση για την γεωμετρική εκπαίδευση όλης της Δύσης για τα τελευταία 2000 χρόνια.\nΟι μέθοδοι διδασκαλίας του είχαν εμπνευστεί από αυτές του Αρχιμήδη. Είχε τη φήμη ότι ήτανδίκαιος, υπομονετικός, έντιμος και ευγενικός. Παρόλα αυτά ήταν και σαρκαστικός: Μια ιστορία λέει ότι ένας από τους σπουδαστές του παραπονέθηκε ότι δεν είχε κανένα κέρδος από τα μαθηματικά που μάθαινε. Τότε ο Ευκλείδης κάλεσε γρήγορα στο σκλάβο του για να δώσει στο αγόρι ένα νόμισμα επειδή "έπρεπε να κερδίσει από αυτά που μαθαίνει."\nΆλλα έργα του εκτός από τα στοιχεία είναι τα «δεδομένα», τα «τμήματα των αριθμών», τα«φαινόμενα» και τα «οπτικά». Όλα είναι στα αρχαία Ελληνικά εκτός από τα «τμήματα των αριθμών» που έχουν διατηρηθεί μόνο μέρη τους στα Αραβικά. Όλα έχουν την βασική δομή των «στοιχείων» με ορισμούς και αυστηρά αποδεδειγμένες προτάσεις.\nΤα «δεδομένα» είναι άμεσα συσχετιζόμενα με τα πρώτα τέσσερα βιβλία από τα στοιχεία καθώς αφορούν ορισμούς, αξιώματα. Τα «τμήματα των αριθμών» αποτελούνται από 36 προτάσεις ? υποδείξεις για τον διαχωρισμό διάφορων σχημάτων σε ένα ή δύο ίσα μέρη ή με συγκεκριμένες αναλογίες. Τα φαινόμενα έχουν να κάνουν με τα σφαιρικά σχήματα και έχουν σα σκοπό να εξηγήσουν τις κινήσεις των πλανητών. Τα «οπτικά» είναι το πιο πρόσφατο διασωθείς. Στους ορισμούς του ακολουθεί την Πλατωνική παράδοση που λέει ότι η όραση προέρχεται από ιδιαίτερες ακτίνες που προέρχονται από το μάτι. Σχετίζει το μέγεθος των αντικειμένων με την απόσταση και την γωνία θέασης.\nwww.crystalinks.com/euclid.html http://www.obkb.com/dcljr/euclid.html http://www-groups.dcs.st-and.ac.uk/~history/Mathematicians/Euclid.html http://aleph0.clarku.edu/~djoyce/java/elements/elements.html


Η Ευρωπαϊκή Ένωση και ο Παγκόσμιος Οργανισμός Εμπορίου | Θεματολογικά δελτία για την Ευρωπαϊκή Ένωση | Ευρωπαϊκό Κοινοβούλιο\nΟ Παγκόσμιος Οργανισμός Εμπορίου (ΠΟΕ) εργάζεται για τη διασφάλιση ενός συστήματος διεθνών εμπορικών συναλλαγών που βασίζεται σε κανόνες. Παρά το αδιέξοδο στις εμπορικές διαπραγματεύσεις, διερευνώνται τρόποι για τον εκσυγχρονισμό των κανόνων του ΠΟΕ και την αντιμετώπιση των νέων παγκόσμιων προκλήσεων. Βάσει της Συνθήκης της Λισαβόνας, το Κοινοβούλιο νομοθετεί από κοινού με το Συμβούλιο και διαδραματίζει σημαντικό ελεγκτικό ρόλο στην πολιτική διεθνούς εμπορίου.\nΚατά τις πρώτες δεκαετίες του 20ού αιώνα, τα εμπορικά θέματα ώθησαν τις χώρες να συμμετάσχουν σε ολοένα και πιο πολύπλοκες αλληλεπιδράσεις, με αποτέλεσμα να δημιουργηθεί η ανάγκη για μια πλατφόρμα που να διευκολύνει και να ρυθμίζει τις εμπορικές σχέσεις. Η συνεπακόλουθη Γενική Συμφωνία Δασμών και Εμπορίου (ΓΣΔΕ) του 1947, όχι μόνο προσέφερε ένα φόρουμ συζήτησης, το οποίο επέτρεψε μια πολυμερή προσέγγιση του εμπορίου, αλλά καθιέρωσε επίσης ένα σύστημα διεθνώς αναγνωρισμένων κανόνων για το εμπόριο. O απώτερος στόχος ήταν η δημιουργία ίσων όρων ανταγωνισμού για όλα τα μέλη, μέσω «ουσιαστικής μείωσης των δασμών και άλλων φραγμών στο εμπόριο και εξάλειψης της διακριτικής μεταχείρισης στο διεθνές εμπόριο».\nΚαθώς το διεθνές εμπόριο επεκτάθηκε, πέρα από την ανταλλαγή απτών αγαθών, προκειμένου να συμπεριλάβει υπηρεσίες και ιδέες, η ΓΣΔΕ μετεξελίχθηκε και θεσμοθετήθηκε ως Παγκόσμιος Οργανισμός Εμπορίου (ΠΟΕ). Ο ΠΟΕ ιδρύθηκε το 1995 μετά τις εμπορικές διαπραγματεύσεις του Γύρου της Ουρουγουάης και ενοποίησε προγενέστερες εμπορικές συμφωνίες, όπως η ίδια η ΓΣΔΕ, η συμφωνία για τη γεωργία και η συμφωνία για τα κλωστοϋφαντουργικά προϊόντα και τα είδη ένδυσης, καθώς και άλλες γενικές συμφωνίες. Οι σημαντικότερες νέες συμφωνίες ήταν η Γενική Συμφωνία για τις συναλλαγές στον τομέα των υπηρεσιών (GATS) και η συμφωνία για τα δικαιώματα πνευματικής ιδιοκτησίας στον τομέα του εμπορίου (TRIPS). Τον Φεβρουάριο του 2017, τέθηκε σε ισχύ η Συμφωνία για τη Διευκόλυνση του Εμπορίου – η πρώτη πολυμερής συμφωνία που επιτυγχάνεται από τότε που ιδρύθηκε ο ΠΟΕ. Επιπλέον, διερευνώνται ιδέες ως προς τον τρόπο επίτευξης νέων εξελίξεων στον ΠΟΕ, που θα μπορούσαν να εκσυγχρονίσουν το σύστημα, για παράδειγμα στους τομείς του ηλεκτρονικού εμπορίου, της διευκόλυνσης των επενδύσεων και των βιομηχανικών επιδοτήσεων, προκειμένου να τον καταστήσουν περισσότερο αποτελεσματικό και προσαρμόσιμο σε έναν συνεχώς εξελισσόμενο κόσμο του εμπορίου.\nΟι στατιστικές καταδεικνύουν ότι υπάρχει σαφής σχέση μεταξύ του ελεύθερου και δίκαιου εμπορίου και της οικονομικής ανάπτυξης. Η δημιουργία του ΠΟΕ ήταν ένα σημαντικό βήμα προς ένα πιο ολοκληρωμένο και συνεπώς πιο δυναμικό σύστημα διεθνούς εμπορίου. Ο ΠΟΕ εργάζεται για την προώθηση του ελεύθερου εμπορίου, ιδίως εξασφαλίζοντας ότι οι διάφορες χώρες διατηρούν τη δυναμική εξάλειψης των εμποδίων στο εμπόριο κατά τις εμπορικές συνομιλίες. Επί του παρόντος, τα δύο τρίτα των μελών του ΠΟΕ είναι αναπτυσσόμενες χώρες, κάτι που επιτρέπει στις μεταβατικές οικονομίες και στις λιγότερο ανεπτυγμένες χώρες (ΛΑΧ) να χρησιμοποιήσουν το ανοικτό εμπόριο για την προώθηση των αναπτυξιακών τους προσπαθειών.\nΟ μηχανισμός επίλυσης εμπορικών διαφορών\nΈνα από τα πιο σημαντικά επιτεύγματα του ΠΟΕ υπήρξε η ενίσχυση του οργάνου επίλυσης διαφορών που διαθέτει, το οποίο έχει την εξουσία ρύθμισης εμπορικών διαφορών και επιβολής των αποφάσεών του. Ο μηχανισμός επίλυσης διαφορών λειτουργεί επί τη βάσει προκαθορισμένων κανόνων, και επιτρέπει στα μέλη του ΠΟΕ, ανεξάρτητα από την πολιτική ή οικονομική βαρύτητά τους, να υποβάλλουν καταγγελίες σχετικά με εικαζόμενες παραβιάσεις των κανόνων του ΠΟΕ, καθώς και να ζητούν αποζημίωση. Ο μηχανισμός αυτός έχει οδηγήσει σε μείωση των μονομερών αμυντικών μέτρων, στα οποία κατέφευγαν οι χώρες στο παρελθόν και πολλά από τα οποία προκαλούσαν συνήθως αντίποινα από τις χώρες-στόχους, ενίοτε δε και κανονικούς εμπορικούς πολέμους.\nΜέχρι στιγμής, το σύστημα επίλυσης διαφορών του ΠΟΕ έχει εξυπηρετήσει στο να κατοχυρωθεί ότι τα ισχυρότερα μέλη δεν υπερισχύουν των πιο αδύναμων και έχει παράσχει σαφείς κανόνες σχετικά με τα μέτρα αντιποίνων. Ωστόσο, το δευτεροβάθμιο δικαιοδοτικό όργανο έχει ουσιαστικά καταλυθεί, δεδομένου ότι τα μέλη του έχουν φθάσει στο τέλος της εντολής τους και οι κενές θέσεις δεν έχουν καλυφθεί. Για να ξεπεραστεί αυτή η κατάσταση, η ΕΕ, από κοινού με 22 μέλη του ΠΟΕ, δρομολόγησε πρωτοβουλία για έναν εναλλακτικό μηχανισμό που ονομάζεται προσωρινή πολυμερής ενδιάμεση ρύθμιση διαιτησίας (MPIA), αποτελούμενη από 10 διαιτητές οι οποίοι θα εξετάζουν τις προσφυγές των εκθέσεων της ειδικής ομάδας του ΠΟΕ στο πλαίσιο της MPIA.\nΑφότου ιδρύθηκε ο ΠΟΕ, η ΕΕ υπήρξε ένας από τους μεγαλύτερους χρήστες του μηχανισμού επίλυσης διαφορών στο πλαίσιό του. Η Ένωση ενεπλάκη σε 187 υποθέσεις επίλυσης διαφορών, σε 102 από τις οποίες ως ενάγουσα και σε 85 ως εναγόμενη. Σε 200 άλλες υποθέσεις, ζήτησε να περιβληθεί το καθεστώς «τρίτου μέρους», που επιτρέπει στα μέλη του ΠΟΕ να παρακολουθούν διαφορές στις οποίες εμπλέκονται άλλα συμβαλλόμενα μέρη. Η ΕΕ, η οποία εκπροσωπείται από την Ευρωπαϊκή Επιτροπή, έχει επίσης επιδιώξει συχνά να βελτιώσει και να αποσαφηνίσει τις συμφωνίες του ΠΟΕ, ζητώντας την έκδοση αποφάσεων από τις ειδικές επιτροπές και το όργανο προσφυγής του οργανισμού.\nΤο Ευρωπαϊκό Κοινοβούλιο παρακολουθεί εκ του σύνεγγυς την εξέλιξη των διαφορών στις οποίες εμπλέκεται η ΕΕ. Η Επιτροπή Διεθνούς Εμπορίου του Κοινοβουλίου παρουσιάζει τις θέσεις της σχετικά με εμπορικές διαφορές μέσω εκθέσεων, δημοσίων ακροάσεων και προφορικών ερωτήσεων προς την Επιτροπή και το Συμβούλιο. Αυτό συμβαίνει, λόγου χάριν, στο πλαίσιο της διαφοράς Airbus-Boeing μεταξύ ΕΕ και ΗΠΑ.\nΟ Γύρος της Ντόχα και πέραν αυτού\nΑπό το 2001, τα μέλη του ΠΟΕ έχουν δρομολογήσει ευρύ γύρο πολυμερών εμπορικών διαπραγματεύσεων, ο οποίος είναι γνωστός ως Γύρος της Ντόχα ή Αναπτυξιακό Πρόγραμμα της Ντόχα, κύριος στόχος του οποίου είναι να τεθεί η ανάπτυξη στο επίκεντρο του διεθνούς συστήματος εμπορίου. Με τις συζητήσεις του Γύρου της Ντόχα επιδιώκεται να δοθεί αυξανόμενος ρόλος στις αναπτυσσόμενες χώρες και να ενδυναμωθεί η ικανότητά τους να επωφελούνται από το διεθνές εμπόριο, καθώς και να βοηθηθούν ώστε να καταπολεμήσουν τη φτώχεια.\nΤο Αναπτυξιακό Πρόγραμμα της Ντόχα βασίστηκε εξαρχής στην αρχή της «ενιαίας δέσμευσης», και βρίσκεται ακόμη σε εξέλιξη. Όπως και οι προηγούμενοι γύροι, ο συγκεκριμένος γύρος αποσκοπεί σε μεγαλύτερη ελευθέρωση του εμπορίου.\nΤο Αναπτυξιακό Πρόγραμμα της Ντόχα βασίζεται σε τρεις πυλώνες:\nτην πρόσβαση στην αγορά για τα γεωργικά προϊόντα (συμπεριλαμβανομένων δασμών και επιδοτήσεων), τα βιομηχανικά αγαθά («πρόσβαση των μη γεωργικών προϊόντων στις αγορές») και τις υπηρεσίες·\nκανόνες που αφορούν, για παράδειγμα, τη διευκόλυνση του εμπορίου και τα μέτρα αντιντάμπινγκ· και\nΩστόσο, οι συνομιλίες προσκρούουν σε μείζονα θέματα, κυρίως σε όσα αφορούν την πρόσβαση στις αγορές. Οι σημαντικότερες διαφορές υπάρχουν μεταξύ των θέσεων μεγάλων αναδυόμενων χωρών και των θέσεων εκβιομηχανισμένων χωρών ή ομάδων, σχετικά με τον τρόπο με τον οποίο πρέπει να αναδιαμορφωθεί το διεθνές εμπορικό σύστημα.\nΗ ΕΕ υποστήριξε την έναρξη ενός ευρέος και φιλόδοξου γύρου. Αυτός φάνηκε να είναι ο βέλτιστος τρόπος για να εξασφαλιστεί η οικονομική μεγέθυνση και ανάπτυξη για όλους τους συμμετέχοντες, καθώς και για να είναι εφικτές οι απαραίτητες αντισταθμίσεις. Εντούτοις, παρά τις σημαντικές προσπάθειες σημαντικού αριθμού συμμετεχόντων (κυρίως της ΕΕ), η επιτυχής ολοκλήρωση του συνόλου των διαπραγματεύσεων δεν φαίνεται εφικτή.\nΠροκειμένου να ξεπεραστεί το αδιέξοδο στο οποίο έχουν περιέλθει οι διαπραγματεύσεις της Ντόχα και να παρεμποδιστεί ο προστατευτισμός, τα μέλη του ΠΟΕ έχουν επικεντρώσει την προσοχή τους στην επίτευξη αποτελεσμάτων σε λιγότερο επίμαχους τομείς, οι οποίοι θα μπορούσαν να συνεισφέρουν σε μεγάλο βαθμό στους αναπτυξιακούς στόχους. Τον Δεκέμβριο του 2013 εγκρίθηκε η πρώτη πολυμερής νομική πράξη μετά την ίδρυση του ΠΟΕ, πριν από 22 χρόνια – η Συμφωνία για τη Διευκόλυνση του Εμπορίου. Δύο χρόνια αργότερα, τον Δεκέμβριο του 2015, σημειώθηκε περαιτέρω απτή πρόοδος μέσω μιας συμφωνίας για την θέσπιση κανόνων που θα περιορίζουν τη στήριξη των γεωργικών εξαγωγών που στρεβλώνει το εμπόριο – έναν τομέα ειδικού ενδιαφέροντος για τις λιγότερο ανεπτυγμένες χώρες.\nΑν και μικρότερης εμβέλειας από το αρχικό πρόγραμμα του Γύρου της Ντόχα, οι θετικές αυτές εξελίξεις, ιδίως δε η έναρξη ισχύος της Συμφωνίας για τη Διευκόλυνση του Εμπορίου τον Φεβρουάριο του 2017, επιβεβαιώνουν την προσήλωση των μελών του ΠΟΕ στο διμερές εμπορικό σύστημα. Ανοίγουν επίσης τον δρόμο για ανανέωση του ΠΟΕ, προκειμένου να αντιμετωπιστούν οι νέες παγκόσμιες εμπορικές προκλήσεις και να υποβοηθηθεί η ενίσχυση των πολυμερών εμπορικών κανόνων. Το Ευρωπαϊκό Κοινοβούλιο παρακολουθεί εκ του σύνεγγυς τις συνομιλίες του ΠΟΕ. Έχει εγκρίνει διάφορες εκθέσεις για την αξιολόγηση του σταδίου εξέλιξης των συζητήσεων.\nΗ Κοινοβουλευτική Διάσκεψη για τον ΠΟΕ, η οποία συνδιοργανώνεται από το Ευρωπαϊκό Κοινοβούλιο και τη Διακοινοβουλευτική Ένωση, προσφέρει τακτικά την ευκαιρία για εποικοδομητική συμμετοχή (βλέπε κατωτέρω περισσότερες πληροφορίες σχετικά με την εν λόγω διάσκεψη). Σε πολλές περιπτώσεις, το Κοινοβούλιο ζήτησε την επανάληψη των διαπραγματεύσεων, τονίζοντας τη σημασία του Γύρου της Ντόχα για το παγκόσμιο εμπόριο και την οικονομική ανάπτυξη.\nΤο Κοινοβούλιο έχει επίσης συμμετάσχει ενεργά στις διαπραγματεύσεις για πιο περιορισμένες συμφωνίες. Απέστειλε αντιπροσωπείες στο Ναϊρόμπι και το Μπουένος Άιρες τον Δεκέμβριο του 2015 και τον Δεκέμβριο του 2017 αντίστοιχα, για να παραστούν σε υπουργικές συνεδριάσεις του ΠΟΕ. Το Κοινοβούλιο συνεχίζει να παρακολουθεί τις εξελίξεις στον ΠΟΕ, ιδίως ενόψει της υπουργικής διάσκεψης του ΠΟΕ - η επόμενη πρόκειται να λάβει χώρα τον Ιούνιο του 2021.\nΜέχρι στιγμής, η ΕΕ έχει διαδραματίσει κεντρικό ρόλο στην ανάπτυξη του συστήματος διεθνών εμπορικών συναλλαγών μετά τον Β' Παγκόσμιο Πόλεμο. Επί του παρόντος, η ΕΕ διερευνά ιδέες για τον εκσυγχρονισμό του ΠΟΕ.\nΌπως η ΓΣΔΕ (και αργότερα ο ΠΟΕ), η ίδια η ΕΕ είχε αρχικά σχεδιαστεί με σκοπό την άρση των τελωνειακών φραγμών και την προώθηση του εμπορίου μεταξύ των κρατών μελών της. Η ενιαία αγορά της ΕΕ είχε εν μέρει εμπνευστεί από τις αρχές και τις πρακτικές της ΓΣΔΕ. Η Ένωση υπήρξε ανέκαθεν ένας από τους κύριους υπερασπιστές ενός αποτελεσματικού διεθνούς εμπορίου βασισμένου στο κράτος δικαίου. Ένα τέτοιο σύστημα βοηθά στο να διασφαλιστεί ότι οι επιχειρήσεις της θα έχουν δίκαιη πρόσβαση στις αγορές στο εξωτερικό και, επομένως, στηρίζει την οικονομική ανάπτυξη, τόσο στην εγχώρια αγορά όσο και στις τρίτες χώρες, ιδίως τις λιγότερο ανεπτυγμένες.\nΗ κοινή εμπορική πολιτική της ΕΕ είναι ένας από τους τομείς στους οποίους η Ένωση έχει πλήρη και αποκλειστική αρμοδιότητα. Με άλλα λόγια, η ΕΕ λειτουργεί ως ενιαίος φορέας στον ΠΟΕ και εκπροσωπείται από την Επιτροπή και όχι από τα κράτη μέλη. Η Επιτροπή διαπραγματεύεται εμπορικές συμφωνίες και υπερασπίζεται τα συμφέροντα της ΕΕ ενώπιον του μηχανισμού επίλυσης διαφορών του ΠΟΕ, εξ ονόματος του συνόλου των 28 κρατών μελών. Η Επιτροπή διαβουλεύεται τακτικά με το Συμβούλιο και το Ευρωπαϊκό Κοινοβούλιο και τους υποβάλλει εκθέσεις σχετικά με το περιεχόμενο και την στρατηγική των πολυμερών συζητήσεων. Βάσει της Συνθήκης της Λισαβόνας, το Συμβούλιο και το Κοινοβούλιο είναι συννομοθέτες και ο λόγος τους έχει ίση βαρύτητα σε θέματα διεθνούς εμπορίου.\nΜέσω του ΠΟΕ, η ΕΕ έχει επίσης επιδιώξει να προωθήσει ένα πολυμερές πλαίσιο εμπορικών διαπραγματεύσεων που προορίζεται να συμπληρώσει τις διμερείς διαπραγματεύσεις. Ωστόσο, το αδιέξοδο στο οποίο έχει περιέλθει ο Γύρος της Ντόχα και το γεγονός ότι άλλοι εμπορικοί εταίροι έχουν στραφεί στις διμερείς συμφωνίες, έχουν αναγκάσει την ΕΕ να αναθεωρήσει εν μέρει τη μακροχρόνια στρατηγική της και να επιστρέψει στις περιφερειακές και διμερείς διαπραγματεύσεις.\nΤα υφιστάμενα αδιέξοδα στον ΠΟΕ υποδηλώνουν επίσης ότι το διεθνές σύστημα εμπορικών συναλλαγών έχει αλλάξει δραματικά τα τελευταία 20 έτη. Το σύστημα έχει εξελιχθεί και περιλαμβάνει νέους παράγοντες – κυρίως χώρες σε μετάβαση και αναπτυσσόμενες χώρες – που διαδραματίζουν κεντρικό ρόλο. Η ελευθέρωση του διεθνούς συστήματος εμπορικών συναλλαγών ωφέλησε ορισμένες αναπτυσσόμενες χώρες, οι οποίες βιώνουν έκτοτε μια άνευ προηγουμένου φάση διαρκούς οικονομικής ανάπτυξης. Η ΕΕ γνωρίζει καλά αυτές τις νέες δυναμικές. Έχει επισημάνει την ανάγκη να προχωρήσει πέρα από τη διαπραγματευτική προσέγγιση των τελευταίων ετών και να δοκιμάσει καινοτόμες προσεγγίσεις που να αντιμετωπίζουν την αυξανόμενη σημασία των κανονιστικών ζητημάτων έναντι των δασμολογικών.\nΗ Κοινοβουλευτική Διάσκεψη για τον ΠΟΕ\nΗ Κοινοβουλευτική Διάσκεψη για τον ΠΟΕ συνδιοργανώνεται από το Ευρωπαϊκό Κοινοβούλιο και τη Διακοινοβουλευτική Ένωση (ΔΚΕ) και αποσκοπεί στην ενίσχυση της δημοκρατίας σε διεθνές επίπεδο, προσδίδοντας κοινοβουλευτική διάσταση στην πολυμερή εμπορική συνεργασία.\nΗ πρώτη επίσημη συνάντηση των βουλευτών στο πλαίσιο του ΠΟΕ πραγματοποιήθηκε τον Δεκέμβριο του 1999, στο πλαίσιο της υπουργικής διάσκεψης του ΠΟΕ στο Seattle. Το 2001, το Ευρωπαϊκό Κοινοβούλιο και η ΔΚΕ συμφώνησαν να ενώσουν τις προσπάθειές τους και να χρηματοδοτήσουν μια κοινοβουλευτική συνεδρίαση κατά τη διάρκεια της Διάσκεψης του ΠΟΕ στην Ντόχα. Η συνάντηση αυτή έθεσε τα θεμέλια για τη σημερινή Κοινοβουλευτική Διάσκεψη για τον ΠΟΕ.\nΗ διάσκεψη παρέχει ένα φόρουμ στο οποίο βουλευτές από όλον τον κόσμο ανταλλάσσουν απόψεις, πληροφορίες και εμπειρίες σχετικά με θέματα διεθνούς εμπορίου. Οι συμμετέχοντες παρακολουθούν τις δραστηριότητες του ΠΟΕ· προάγουν την αποτελεσματικότητα και την αμεροληψία του ΠΟΕ· προωθούν τη διαφάνεια στις διαδικασίες του ΠΟΕ· καταβάλλουν προσπάθειες για τη βελτίωση του διαλόγου μεταξύ κυβερνήσεων, κοινοβουλίων και κοινωνίας των πολιτών· επηρεάζουν τον προσανατολισμό των συζητήσεων στο πλαίσιο του ΠΟΕ· και ενισχύουν τις ικανότητες συμμετοχής των εθνικών κοινοβουλίων σε ζητήματα διεθνούς εμπορίου.\nΗ Κοινοβουλευτική Διάσκεψη για τον ΠΟΕ συνέρχεται κατά τη διάρκεια υπουργικών διασκέψεων του ΠΟΕ. Η τελευταία συνεδρίαση πραγματοποιήθηκε στη Γενεύη, στις 6 και 7 Δεκεμβρίου 2018.\nΓΣΔΕ (1947), εισαγωγική παράγραφος.\nΣτοιχεία διαθέσιμα στις 30 Σεπτεμβρίου 2020:\nΗ αρχή της «ενιαίας δέσμευσης» σημαίνει στην ουσία ότι «τίποτε δεν συμφωνείται μέχρις ότου συμφωνηθούν τα πάντα».\nΔελτίο Τύπου σχετικά με την ολοκληρωμένη προσέγγιση της Ευρωπαϊκής Επιτροπής για τον εκσυγχρονισμό του ΠΟΕ.


Τόρκι Μπαρ - red n’ noir\nΑρχική Προτάσεις βιβλίων red n' noir review Τόρκι Μπαρ\nΑν ήταν κάτι από την μπάρα του βιβλιοκαφέ red n’ noir θα ήταν ένα ποτήρι Noctua Head Twister συνοδευόμενο από ένα σφηνάκι Tullamore Dew\nΜια περίληψη του Τόρκι Μπαρ δεν έχει τόση σημασία. Σημασία έχει ότι το ερώτημα τι κάνει ένα λογοτεχνικό έργο σπουδαίο δεν θα μπορέσει ποτέ να απαντηθεί. Κι ας μείνουν οι κριτικοί και οι θεωρητικοί λογοτεχνίας καταδικασμένοι να περπατάνε σε μια κινούμενη άμμο ορισμών. Το ήξεραν αυτό από την αρχή. Αυτή είναι η δουλειά τους. Πληρώνονται γι’ αυτό. Αυτή η σκέψη γεννήθηκε στο μυαλό μου μόλις ολοκλήρωσα την ανάγνωση του Τόρκι Μπαρ αναφωνώντας «Τι γαμάτο!».\nΜε έναν σχεδόν ενοχικό τρόπο ένοιωσα γνώριμος των χαρακτήρων του και κομμάτι των ιστοριών τους, όχι μόνο κατά την διάρκεια των λίγων ωρών που κράτησε η ανάγνωση των 200 σελίδων αλλά και μέρες μετά όταν συνέχισα να τους έχω παρέα μου. Δεν μπλέχτηκα ωστόσο σε φανταστικούς διαλόγους μαζί τους αλλά απλώς κρυφοκοίταζα τεμπέλικα τις ζωές τους.\nΟ πιο καταραμένος χαρακτήρας του Τόρκι Μπαρ είναι κάποιος γκέι σκοτσέζος ποδοσφαιριστής που πλήρωσε ακριβά τις συνέπειες της ποδοσφαιρικής του εντιμότητας. Πιο δοξασμένος αυτός από όλους τους χαρακτήρες του βιβλίου, ως παίχτης του Πανιώνιου στα 90’s. Κάποιος, με άλλα λόγια, που δεν κατάφερε να είναι αρκετά πετυχημένος ως ποδοσφαιριστής για να παίξει σε μια ομάδα που διεκδικεί τίτλο αλλά ούτε αρκετά καταραμένος ως μυθιστορηματικός ήρωας για να παίξει σε μια ομάδα που κινδυνεύει με υποβιβασμό.\nΤο πιο συναρπαστικό επάγγελμα από την άλλη, το οποίο ασκούν δύο από τους χαρακτήρες του βιβλίου δεν είναι ούτε πληρωμένος δολοφόνος, ούτε στέλεχος του οργανωμένου εγκλήματος, ούτε μικροπαραβατικός φτωχοδιάβολος. Δεν είναι κατάσκοπος ή ναυτικός. Δεν είναι καν κάποιος μικροαστός έντιμος μπάτσος που δεν μπορεί να κόψει το κάπνισμα και έχει για επάγγελμα την εξιχνίαση δολοφονιών. Ακόμα πιο πεζά, είναι η διοργάνωση, σύγχρονων προς τα ήθη του 21ου αιώνα, μνημόσυνων. Δυο άνθρωποι δηλαδή πιο βαρετοί κι από τον ίδιο τον επιθεωρητή Ρέμπους.\nΑν ο Ίαν Ράνκιν έχει γίνει γνωστός για την ικανότητα του να μετατρέπει συναρπαστικές ιστορίες σε βαρετά μυθιστορήματα ο Νίκος Βεγέτης έκανε ακριβώς το αντίθετο. Μέτριες καθημερινές ιστορίες σχεδόν αδιάφορων ανθρώπων, αβίαστα κατάφερε να τις πλέξει σε ένα μυθιστόρημα από μικρά εθιστικά κεφάλαια.\nΝομίζω πως το Τόρκι Μπαρ είναι γαμάτο ακριβώς γι’ αυτό. Γιατί είναι ένα μυθιστόρημα που μιλάει για την εποχή μας. Με ταχύτητα συντονισμένη με την εποχή μας. Με την απουσία λυρισμού και ηρωισμού που αντιστοιχεί στην εποχή μας.\nΑν ήταν κάτι από την μπάρα του βιβλιοκαφέ red n’ noir θα ήταν ένα ποτήρι Noctua Head Twister συνοδευόμενο από ένα σφηνάκι Tullamore Dew (και όχι jameson).\nΤο Τόρκι Μπαρ από τις εκδόσεις Έρμα μπορείτε να το βρείτε στο ηλεκτρονικό μας βιβλιοπωλείο και στο βιβλιοκαφέ red n’ noir (Δροσοπούλου 52, Κυψέλη)\nΟ Μάρκος Κρητικός έχει μεταφυτέψει το αμερικάνικο μεσοπολεμικό αστυνομικό στην ελληνική πραγματικότητα. Καρπός του «Το Μπλουζ της Πεταλούδας»


The Best of Us: Ο Νικόλας Πλυτάς Είναι το Παιδί-Θαύμα των Extreme Sports\nΔείτε το τρίτο επεισόδιο της σειράς βίντεο «The Best of Us», που προβάλλεται στο Netwix.\nScreenshots από το τρίτο επεισόδιο της σειράς «The Best of Us», που προβάλλεται στο Netwix\nΜπορείτε να δείτε το νέο επεισόδιο της σειράς «The Best of Us», εδώ.\nΠροηγούμενα επεισόδια της σειράς «The Best of Us», μπορείτε να παρακολουθήσετε εδώ.\nΣτο τρίτο επεισόδιο της σειράς βίντεο «The Best of Us», πρωταγωνιστεί o Νικόλας Πλυτάς. Μαγεμένος από πιτσιρικάς με κάθε λογής σανίδα (waterski, surf, skate, snowboard) έφτασε στη 2η θέση του Ευρωπαϊκού Πρωταθλήματος Θαλάσσιου Σκι και συνεχίζει με πάθος και στόχο να γίνεται κάθε μέρα και καλύτερος. Περνάμε μια μέρα μαζί του και, ανάμεσα σε πολλά, μιλάει στην κάμερα του VICE για τα όνειρα, τις φιλοδοξίες, τα αγαπημένα του ταξίδια και μας καλεί να «αγγίξουμε» για λίγο έναν ξεχωριστό και ζηλευτό τρόπο ζωής.\nΝυφούλες Θυμούνται Πόσο Άθλια Ήταν η Μέρα του Γάμου τους\nΟι Ηλικιωμένοι την Πίνουν Ανησυχητικά Πολύ\nTagged:CultureskiSkatesnowboardSurfExtreme SportsVice BlogΑθλητισμόςwatersportswaterskiingσερφσανίδαNetwixmini docThe Best Of UsΝικόλας Πλυτάςθαλάσσιο σκι


Που θα βρέξει αύριο Κυριακή 31 Οκτωβρίου 2021. Αναλυτικοί χάρτες και πρόγνωση – Weathergroup\nPosted on 30 Οκτωβρίου 2021 by ΒΑΣΙΛΕΙΟΣ ΠΑΝΑΚΟΓΛΟΥ\nΤο βαρομετρικό χαμηλό που στροβιλίζεται εδώ και πολλές μέρες στην κεντρική Μεσόγειο έχει μετατραπεί σε κλασικό βαρομετρικό χαμηλό και μέσω του δυτικού ρεύματος στη μέση τροπόσφαιρα θα κινηθεί νοτιότερα της Κρήτης και σταδιακά θα διαλυθεί. Απομεινάρια του βαρομετρικού χαμηλού και όχι κυκλώνα όπως κάποιοι άσχετοι με το αντικείμενο ακόμα και επαγγελματίες αναφέρουν ακόμα θα δώσει αρκετά φαινόμενα στη νότια νησιωτική Ελλάδα.\nΌπως βλέπετε στον πρώτο χάρτη το βαρομετρικό χαμηλό θα βρίσκεται αύριο το μεσημέρι στα νότια της Κρήτης και θα έχουν αναπτυχθεί κάποια υποτυπώδη μέτωπα τα οποία θα δίνουν φαινόμενα όπως βλέπετε και στο βέλος σε μία περιοχή που καλύπτει την νοτιοανατολική Ελλάδα.\nΣτην πιο κάτω εικόνα βλέπετε τα φαινόμενα μικρής έντασης και διάρκειας λόγω του βορειοανατολικού ρεύματος και της μικρής αστάθειας που θα μεταφερθεί από το βαρομετρικό χαμηλού που θα σημειωθούν σε τμήματα της Θεσσαλίας και της Στερεάς Ελλάδας που βλέπουν προς το Αιγαίο. Μόνο σε τμήματα της Εύβοιας προσήνεμα στο βορειοανατολικό άνεμο τα φαινόμενα πιθανόν να είναι αξιόλογα.\nΑντίθετα στην περιοχή της Κρήτης της Καρπάθου των Δωδεκανήσων και επιλεκτικά των νησιών του ανατολικού Αιγαίου και των Κυκλάδων η αστάθεια θα δίνει σποραδικές καταιγίδες οι οποίες βλέπετε με το σήμα προειδοποίησης σε ποιες περιοχές ενδέχεται να είναι ισχυρές. Τα φαινόμενα δεν θα έχουν μεγάλη διάρκεια αλλά θα είναι κατά τόπους έντονα σε αυτές τις περιοχές.\nΓια το νομό Θεσσαλονίκης δεν αναμένονται καθόλου φαινόμενα αλλά μόνο ηλιοφάνεια και λίγες τοπικές νεφώσεις.\nΓια το νομό Αττικής προβλέπονται κατά περιόδους αυξημένες νεφώσεις και υπάρχει πιθανότητα στα βόρεια και ανατολικά του νόμου να σημειωθούν ελάχιστα φαινόμενα.\nΓια τη Θεσσαλία θα υπάρχουν κατά περιόδους αυξημένες νεφώσεις και κυρίως σε τμήματα των νομών Τρικάλων και Καρδίτσας ορεινά και ημιορεινά, τα παραθαλάσσια του νομού Λάρισας και το Πήλιο και η Όθρυς από το νομό Μαγνησίας να δέχονται κάποιες τοπικές βροχές. Υπάρχει πιθανότητα και στις Σποράδες να σημειωθούν λίγα φαινόμενα.\nOne thought on “Που θα βρέξει αύριο Κυριακή 31 Οκτωβρίου 2021. Αναλυτικοί χάρτες και πρόγνωση”\nΜπράβο Βασίλη, έβαλες τα “γυαλιά” σε αρκετούς σήμερα! Κανένας δεν πρόβλεψε βροχή σήμερα..\n31 Οκτωβρίου 2021 at 10:27